Rettens dom (Sjette Afdeling) af 11. juli 2018 –

Klyuyev mod Rådet

(Sag T-240/16)

»Fælles udenrigs- og sikkerhedspolitik – restriktive foranstaltninger på baggrund af situationen i Ukraine – indefrysning af midler – liste over personer, enheder og organer, som er omfattet af indefrysningen af midler og økonomiske ressourcer – opretholdelse af sagsøgerens navn på listen – hjemmel – åbenbart urigtigt skøn – ret til forsvar – ret til en effektiv domstolsbeskyttelse – ejendomsret – retten til omdømme – ulovlighedsindsigelse«

1. EU-ret–Unionens værdier og mål–værdier–respekt for retsstaten–retsstat–begreb (Art. 2 TEU og 49 TEU) (jf. præmis 62 og 63)

2. Fælles udenrigs- og sikkerhedspolitik–restriktive foranstaltninger på baggrund af situationen i Ukraine–indefrysning af pengemidler tilhørende personer, der er ansvarlige for uretmæssig tilegnelse af ukrainske statsmidler–misbrug af offentlige midler–begreb–uretmæssig tilegnelse af offentlige midler eller aktiver, der kan underminere det institutionelle og det retlige grundlag i Ukraine og respekten for retsstatsprincippet i dette land [Rådets afgørelse 2014/119/FUSP, art. 1, stk. 1, litra a), som ændret ved afgørelse 2015/143/FUSP; Rådets forordning nr. 208/2014, art. 3, stk. 1, som ændret ved forordning 2015/138] (jf. præmis 61, 64-67 og 209)

3. Den Europæiske Union–domstolskontrol af lovligheden af institutionernes retsakter–restriktive foranstaltninger på baggrund af situationen i Ukraine–kontrollens rækkevidde–bevis for grundlaget for foranstaltningen–forpligtelse for Rådet til systematisk at kontrollere de beviselementer, som fremlægges af myndighederne i et tredjeland–foreligger ikke [Den Europæiske Unions charter om grundlæggende rettigheder, art. 41 og 47; Rådets afgørelse (FUSP) 2016/318 og (FUSP) 2017/381; Rådets forordning 2016/311 og 2017/374] (jf. præmis 73, 113-117, 122-126, 133, 212, 213, 234 og 236)

4. Fælles udenrigs- og sikkerhedspolitik–restriktive foranstaltninger på baggrund af situationen i Ukraine–indefrysning af pengemidler tilhørende personer, der er ansvarlige for uretmæssig tilegnelse af ukrainske statsmidler–karakteren af disse foranstaltninger–foranstaltninger udelukkende af bevarende karakter–ingen strafferetlig karakter [Rådets afgørelse (FUSP) 2016/318; Rådets forordning 2016/311] (jf. præmis 120 og 121)

5. Fælles udenrigs- og sikkerhedspolitik–restriktive foranstaltninger på baggrund af situationen i Ukraine–indefrysning af pengemidler tilhørende personer, der er ansvarlige for uretmæssig tilegnelse af ukrainske statsmidler–vedtagelsen af en restriktiv foranstaltning underlagt et krav om afsigelse af en straffedom–foreligger ikke [Rådets afgørelse 2014/119/FUSP, art. 1, stk. 1, litra a), som ændret ved afgørelse 2015/143/FUSP; Rådets forordning nr. 208/2014, art. 3, stk. 1, som ændret ved forordning 2015/138] (jf. præmis 132)

6. Fælles udenrigs- og sikkerhedspolitik–restriktive foranstaltninger på baggrund af situationen i Ukraine–indefrysning af pengemidler tilhørende personer, der er ansvarlige for uretmæssig tilegnelse af ukrainske statsmidler–vurdering af lovligheden ud fra de oplysninger, der forelå på tidspunktet for vedtagelsen af afgørelsen (jf. præmis 137)

7. Grundlæggende rettigheder–ret til forsvar–ret til en effektiv domstolsbeskyttelse–restriktive foranstaltninger på baggrund af situationen i Ukraine–pligt til at meddele de individuelle og specifikke grunde til de trufne afgørelser–pligt til at oplyse om de omstændigheder, som lægges den pågældende til last–rækkevidde [Den Europæiske Unions charter om grundlæggende rettigheder, art. 41, stk. 2, og 47; Rådets afgørelse (FUSP) 2016/318; Rådets forordning 2016/311] (jf. præmis 151-153)

8. Fælles udenrigs- og sikkerhedspolitik–restriktive foranstaltninger på baggrund af situationen i Ukraine–indefrysning af pengemidler tilhørende personer, der er ansvarlige for uretmæssig tilegnelse af ukrainske statsmidler–tilsidesættelse af ejendomsretten og af retten til omdømme–foreligger ikke [Den Europæiske Unions charter om grundlæggende rettigheder, art. 17, stk. 1; Rådets afgørelse (FUSP) 2016/318; Rådets forordning 2016/311] (jf. præmis 168-183)

Angående

Søgsmål anlagt i henhold til artikel 263 TEUF med påstand om annullation af dels Rådets afgørelse (FUSP) 2016/318 af 4. marts 2016 om ændring af afgørelse 2014/119/FUSP om restriktive foranstaltninger over for visse personer, enheder og organer på baggrund af situationen i Ukraine (EUT 2016, L 60, s. 76) og Rådets gennemførelsesforordning (EU) 2016/311 af 4. marts 2016 om gennemførelse af forordning (EU) nr. 208/2014 om restriktive foranstaltninger over for visse personer, enheder og organer på baggrund af situationen i Ukraine (EUT 2016, L 60, s. 1), dels Rådets afgørelse (FUSP) 2017/381 af 3. marts 2017 om ændring af afgørelse 2014/119/FUSP om restriktive foranstaltninger over for visse personer, enheder og organer på baggrund af situationen i Ukraine (EUT 2017, L 58, s. 34) og Rådets gennemførelsesforordning (EU) 2017/374 af 3. marts 2017 om gennemførelse af forordning (EU) nr. 208/2014 om restriktive foranstaltninger over for visse personer, enheder og organer på baggrund af situationen i Ukraine (EUT 2017, L 58, s. 1), for så vidt som sagsøgerens navn er blevet opretholdt på listen over personer, enheder og organer, der er omfattet af disse restriktive foranstaltninger.

Konklusion

1) Rådets afgørelse (FUSP) 2017/381 af 3. marts 2017 om ændring af afgørelse 2014/119/FUSP om restriktive foranstaltninger over for visse personer, enheder og organer på baggrund af situationen i Ukraine og Rådets gennemførelsesforordning (EU) 2017/374 af 3. marts 2017 om gennemførelse af forordning (EU) nr. 208/2014 om restriktive foranstaltninger over for visse personer, enheder og organer på baggrund af situationen i Ukraine annulleres, for så vidt som Andriy Klyuyevs navn er blevet opretholdt på listen over personer, enheder og organer, der er omfattet af disse restriktive foranstaltninger.

2) I øvrigt frifindes sagsøgte.

3) Andriy Klyuyev bærer sine egne omkostninger og betaler de af Rådet for Den Europæiske Union afholdte omkostninger for så vidt angår annullationspåstanden nedlagt i stævningen.